Viesītes novads

Viesītes novads bija 2009. gadā izveidota un 2021. gada 1. jūlijā likvidēta pašvaldība Sēlijas centrālajā daļā, kurā bija apvienota bijušā Jēkabpils rajona Viesītes pilsēta ar lauku teritoriju un Elkšņu, Rites un Saukas pagasti. Robežojās ar Neretas, Jaunjelgavas, Salas, Jēkabpils un Aknīstes novadiem, kā arī Lietuvas Panevēžas apriņķi. Novada centrs bija Viesītes pilsēta.

2021. gadā Viesītes novadu pievienoja Jēkabpils novadam.

Vēsture 
Līdz 13. gadsimtam šeit atradās sēļu Kalves zeme. Livonijas ordeņa valsts laikā novads atradās Sēlpils fogtejas un Daugavpils komturejas teritorijā.
Kurzemes un Zemgales hercogistes laikā te atradās Sēlpils draudzes novads.
Kopš 1819. gada ietilpa Sēlpils virspilskunga tiesas Jaunjelgavas apriņķī, kopš 1924. gada Jēkabpils apriņķī, kopš 1949. gada Jēkabpils rajonā. 2009. gadā izveidoja Viesītes novadu. 2021. gadā Viesītes novada teritoriju pievienoja jaunajam Jēkabpils novadam.

Daba 
Viesītes novadu šķērso Sēlijas paugurvalnis, austrumos atrodas Aknīstes pacēlums, bet rietumos Taurkalnes līdzenums.
Augstākie pauguri ir Ormaņkalns (165 m), Stampānu kalns (141 m) un Sperjāņu kalns (133 m). Vaļņa platākajās vietās glaciālās dobēs vai pie vaļņa pamata atrodas Piksteres, Aumaņa, Viesītes, Klauces, Saukas, Krigānu, Viņaukas un Aizdumbļu ezeri.

Teritoriālais iedalījums 
Novadā apvienoti Elkšņu pagasts, Rites pagasts, Saukas pagasts, Viesītes pagasts un Viesītes pilsēta.

Apdzīvotās vietas 

 Viesītes pilsēta
 Vidējciemi: Cīruļi, Elkšņi, Lone, Klauce
 Mazciemi: Apserde, Brieži, Eķengrāve, Kacīte, Silikāti, Vārnava
 Skrajciemi: Aizdumble, Kalnieši, Rite, Zaķi

Iedzīvotāji

Pašvaldība

Tautsaimniecība

Izglītība

Sports

Kultūra

Reliģija

Ievērojami novadnieki 
 Aleksandrs Dauge (1868—1937), latviešu pedagogs un publicists, Latvijas Republikas izglītības ministrs (1921-1923).
 Kristaps Krišs Upelnieks (1891-1944), Kureļa grupas štāba priekšnieks, Latvijas Centrālās Padomes Militāras komisijas faktiskais vadītājs
 Pauls Stradiņš (1896-1958), ķirurgs un veselības aprūpes organizētājs
 Arvīds Žilinskis (1905—1993), komponists un pianists
 Andrievs Ezergailis (1930), vēsturnieks

Ievērojamas vietas

Attēlu galerija

Atsauces

Ārējās saites 
 

 
Latvijas bijušie novadi